1995–96. – 1065 ár frá stofnun Alþingis.

120. löggjafarþing. – 396. mál.

696. Fyrirspurn

til sjávarútvegsráðherra um þorskeldi.

Frá Össuri Skarphéðinssyni.

Hvaða skilyrði af hálfu hins opinbera þarf að uppfylla til að heimilt sé að stunda þorskeldi í sjókvíum?

Hversu umfangsmikið var þorskeldi í sjókvíum árin 1991–1995?

Hversu mörg fyrirtæki eða einstaklingar stunduðu eldið?

Hversu miklu var slátrað?

Hvert var heildarverðmætið?

Svör óskast sundurliðuð eftir árum.

Hver er afstaða sjávarútvegsráðuneytisins til þorskeldis í sjókvíum?

Hefur ráðuneytið veitt aðstoð til þorskeldis í sjókvíum. Ef svo er, í hverju er hún fólgin?

Hvaða skilyrði þarf bátur að uppfylla með tilliti til laga um stjórn fiskveiða þannig að honum sé heimilt að flytja þorsk af veiðislóð í varið hafrými?

Hvaða reglur gilda um vigtun þorsks úr sjókvíaeldi með tilliti til laga um stjórn fiskveiða:

er varðar afla reiknaðan til kvóta,

er varðar útreikning á sóknardegi krókabáts?

Skriflegt svar óskast.